Drie dood, drie kritiek in trompop-botsingFoto: Netcare 911 Chris Botha, woordvoerder van Netcare 911, het gesê hoewel die oorsaak van die ongeluk nie in hierdie stadium bekend is nie, wil dit voorkom asof twee motors teen ŉ hoë spoed reg van voor teen mekaar gebots het. “Toe paramedici by die toneel opdaag, het die wrakstukke van die twee motors oor die pad versprei gelê. Brandweerbeamptes moes meganiese toerusting gebruik om insittendes uit die wrakke uit te sny, terwyl paramedici in die voertuie moes inklim om by die beseerdes uit te kom,” het hy gesê. Volgens Botha het drie van die insittendes reeds aan hulle beserings beswyk, terwyl nog drie in ŉ kritieke toestand was. “Die pasiënte is op draagbare gestabiliseer en na verskillende hospitale gehaas,” het hy gesê.